
Извршителот Христо Јованов од Скопје врз основа на барањето за спроведување на извршување од доверителот Друштво за приредување на забавни игри, производство, промет и услуги ПЛАНЕТ ВОРЛД ДОО увоз-извоз Скопје - во стечај од Скопје со ЕМБС 5760020, ЕДБ 4030003477780 и седиште на ул.Козара бр.15-а, со стечаен управник Ацо Петров од Скопје, со адреса на ул.Франклин Рузвелт бр.1/3, засновано на извршната исправа Решение II Ст.бр.114/05 од 15.12.2005 на Основен суд Скопје 1 Скопје, против должникот Акционерско друштво за производство на мебел, монтажни куќи и пластични маси ТРЕСКА-МЕБЕЛ АД Скопје во стечај од Скопје со ЕМБС 4059336, ЕДБ  4030974268664 и седиште на бул.Мит.Теодосиј Гологанов бр.130, со стечаен управник Радосав Ќипровски од Скопје, со адреса на бул.АСНОМ бр.122‐3/36,  за спроведување на извршување во вредност 40.019.359,00 ден., на ден 16.07.2024 г. година го донесува следниот:

З А К Л У Ч О К

ЗА УСНА ЈАВНА ПРОДАЖБА

(врз основа на членовите 179 став (1), 181 став (1) и 182 став (1) од Законот за извршување)

СЕ ОПРЕДЕЛУВА  втора продажба со усно  јавно наддавање на недвижноста означена како:

Деловна просторија на КП 1173 дел 1, на ул.2 Мак.Бригада, бр.на зграда/објект 12, намена на зграда Б1-1, влез 1, кат К 1, број 1, со внатрешна површина од 69 м2

запишано на Имотен лист број 960829 за КО Чаир при АКН- Скопје

 сопственост на должникот Акционерско друштво за производство на мебел, монтажни куќи и пластични маси ТРЕСКА-МЕБЕЛ АД Скопје во стечај.

Продажбата ќе се одржи на ден 08.08.2024 година во 10.00 часот  во канцеларијата на извршител Христо Јованов на ул.Народен Фронт 25/3 Скопје. 

Почетната вредност на недвижноста, утврдена со заклучок на извршителот И.бр.106/06 од 09.05.2024 г.,  изнесува 105.772,00 евра во денарска противвредност по средниот курс на НБРСМ на денот на продажбата, под која недвижноста не може да се продаде на второто јавно наддавање.

Данокот на промет на недвижноста паѓа на товар на купувачот.

Недвижноста е оптоварена со следните товари и службености: право на реален товар во корист на доверителот Друштво за приредување на забавни игри, производство, промет и услуги ПЛАНЕТ ВОРЛД ДОО увоз-извоз Скопје - во стечај запишано со налог за извршување И.бр.106/06 од 21.03.2024 г. на извршител Христо Јованов.
 Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето  на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста. 

Уплатата на паричните средства на име гаранција се врши на жиро сметката од извршителот со бр. 300000002315329 која се води кај Комерцијална Банка АД Скопје и даночен број 5030006240687, најдоцна до 07.08.2024 г.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање дневниот весник Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.










И З В Р Ш И Т Е Л

	
	                 Христо Јованов

	
	










---------------------------------

Д.-на: стечаен управник Ацо Петров, стечаен управник Радосав Ќипровски, Град Скопје 

Правна поука: Против овој заклучок може да се поднесе приговор до Основниот граѓански суд  Скопје согласно одредбите на член 86 од Законот за извршување.

